stanford-oval/wikipedia huggingface dataset:
Me Against the Music

| ”Me Against the Music” Britney Spears ja Madonna |
| --- | --- | --- |

Singlen tiedot
 Albumilta: In the Zone
 Julkaistu: 20. lokakuuta 2003
 Tuottaja(t): Britney Spears   Madonna   Chris "Tricky" Stewart Penelope Magnet   T. Nikhereanye   T. Nash   G. O'Brien
 Tyylilaji: pop, dance
 Kesto: 03.44
 Levy-yhtiö: Jive Records
Britney Spearsin muut singlet
| ”Boys” 2002 | ”Me Against the Music” 2003 | ”Toxic” 2004 |
Madonnan muut julkaisut
| ”Hollywood” 2003 | ”Me Against the Music” 2003 | ”Nothing Fails” 2003 |
"Me Against the Music" on yhdysvaltalaisen poplaulaja Britney Spearsin vuonna 2003 julkaistu ensimmäinen singlejulkaisu albumilta In the Zone. Spears on itse osittain sanoittanut ja tuottanut kappaleen ja lisäksi sillä vierailee poplaulaja Madonna. Kappaleen paras sijoitus Billboard Hot 100 -listalla on 35, mutta ”Me Against the Music” nousi singlelistojen kärkisijoille ympäri maailmaa, muun muassa Italiassa, Kanadassa, Isossa-Britanniassa. Singlejulkaisuna kappale oli menestys etenkin Isossa-Britanniassa, jossa sitä myytiin 240 000 kappaletta.
Musiikkivideo

Kappaleen musiikkivideolla Spears saapuu klubille, josta on videoruutuyhteys vanhempien miesten kanssa olevan Madonnan luo. Spears lähtee ajamaan Madonnaa takaa ja Madonna päätyy Spearsin kanssa huoneeseen, jossa he tanssivat yhdessä sängynrangan ympärillä. Videon lopussa Spears saa ajamansa Madonnan kiinni ja yrittää suudella häntä, mutta tämä yllättäen katoaa. Samana vuonna Madonna ja Spears suutelivat MTV Video Music Awards -gaalassa aiheuttaen valtaisan kohun.
Listasijoitukset

| Chart (2003) | Peak position |
| --- | --- |
Australian ARIA Singles Chart: 1
Austrian Singles Chart: 12
Belgian Singles Chart: 5
Canadian Singles Chart: 2
Danish Singles Chart: 1
Dutch Singles Chart: 6
European Billboard Hot 100 Singles: 1
Finnish Singles Chart: 5
French Singles Chart: 11
German Singles Chart: 5
Irish Singles Chart: 1
Italian FIMI Singles Chart: 2
New Zealand RIANZ Singles Chart: 13
Norwegian Singles Chart: 2
Romanian Singles Chart: 21
Swedish Singles Chart: 5
Swiss Singles Chart: 4
UK Singles Chart: 2
U.S. Billboard Hot 100: 35
U.S. Billboard Hot Dance Club Play: 1
Kappaleen versiot

| --- | --- |
 Australia CD 1 (82876 577552) "Me against the Music" — 3:43  "Me against the Music" [Peter Rauhofer Radio Mix] — 3:42  "Me against the Music" [The Mad Brit Mixshow] — 5:55 UK/Europe CD Single (82876576432) "Me against the Music" — 3:43  "Me against the Music" [Rishi Rich's Desi Kulcha Remix] — 4:33  "Me against the Music" [Peter Rauhofer Radio Mix] — 3:42  "Me against the Music" [The Mad Brit Mixshow] — 5:55 U.S. CD Single (82876 582152) "Me against the Music" — 3:43  "Me against the Music" [Trak Starz Remix] — 3:31  "Me against the Music" [Gabriel & Dresden Club Mix] — 8:51  "Me against the Music" [Peter Rauhofer Radio Mix] — 3:43  "Me against the Music" [The Mad Brit Mixshow] — 5:55  "Me against the Music" [Bloodshy & Avant “Dubbie Style” Remix] — 5:15  "Me against the Music" [Kanye West Remix] — 3:43 :  U.S. 12" Vinyl (82876 577571) Side A: "Me against the Music" [Peter Rauhofer's Electrohouse Mix] — 8:17  "Me against the Music" [The Mad Brit Mixshow] — 5:55 Side B: "Me against the Music" [Gabriel & Dresden Club Mix] — 8:51  "Me against the Music" [Rishi Rich's Punjabi Club Mix] — 5:34 Side C: "Me against the Music" [Peter Rauhofer's Electrohouse Dub] — 6:49  "Me against the Music" [Passengerz Vs The Club Mix] — 7:34 Side D: "Me against the Music" [Gabriel & Dresden Dub] — 7:14  "Me against the Music" [Terminalhead Vocal Mix] — 7:07
Remix

Kappaleesta on 26 virallista remix-versiota.
Mätikkö

Mätikkö on kylä entisen Halikon kunnan keskiosissa Salon kaupungissa Jokikaustan alueella. Kylän kanta-alueella sijaitsee vain päätila Mätikkö, sekä sen entinen torppa Huhtala. Kylään kuuluu myös pieni alue 110-tien varrelta, missä yksi omakotitalo on aivan Kavantolan uudemman asuinalueen tuntumassa.
Mätikkö sijaitsee Purilanjokilaaksossa, joka on Halikon vanhimpia asuinalueita. Mätikön kylä on kuulunut Halikon alkuperäiseen kyläkantaan, joka on peräisin jo varhaiskeskiajalta. Mätikkö on kuulunut keskiajalla Vuorentaan kartanolle.
Minna Frimodig

Minna Frimodig (s. 1978) on suomalainen laulaja. Hän on tullut tunnetuksi mm. Röllin sydän -elokuvan tunnuskappaleesta ja Idolsista 2005, jossa hän pääsi semifinaaleihin asti. Minnan musiikki on melodista poprockia. Minnalla on kolme lasta, kaksi tytärtä ja yksi alle kouluikäinen poika.
Minna Frimodigilla on levytyssopimus HMC:n kanssa. Debyyttisingle Elävänä haudattu julkaistiin keväällä 2008.
Sittemmin musiikin teko on jäänyt vähäisemmälle. Helmikuussa 2017 hän julkaisi Spotifyssa kappaleen Kun oot mun.
Tuotanto

Singlet:
Sydämen saan (2007, Röllin sydän -elokuvan tunnuskappale)
Elävänä haudattu (25.3.2008)
Tähdet silmillä (6.8.2008)
Aiheesta muualla

Myspace
Nantua

| Nantua |
| --- | --- |
 Nantuan ilmakuva
 vaakuna
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Nantua
Kantoni:  Nantua
Hallinto:  
 – Hallinnon tyyppi:  Kunta
 – Pormestari:  Jean-Pierre Carminati
Pinta-ala:  
 – Maa:  12,79 km²
Väkiluku (2009):  3 902
 – Väestötiheys:  305 as./km²
 
 www.nantua-ville.fr 
Infobox OKVirheellinen NIMI-arvo: 
Nantua on kaupunki ja kunta Ainin departementissa Rhône-Alpesin hallintoalueella Ranskassa. Kunnassa oli 3 902 asukasta vuoden 1999 väestönlaskennassa. Kunnan pinta-ala on 13 neliökilometriä. Nantua on Ainin aliprefektuuri.
Mologa (kaupunki)

Mologa Mologajoen mutkassa (keskellä ylhäällä). Jaroslavlin kuvernementin kartasto 1858.
Mologa (ven. Моло́га) on entinen kaupunki Venäjällä. Se sijaitsi Volgaan laskevan Mologajoen suussa 32 kilometrin päässä Rybinskistä.
Mologan vaakuna vuodelta 1778.
Vesi saartaa  Pyhän Afanasiuksen luostarin Mologassa (1941).
1300-luvun alussa Mologa kuului ensin Rostovin ja myöhemmin Jaroslavlin ruhtinaskuntaan. 1300–1500-luvuilla se oli itsenäisen lääniruhtinaskunnan keskus ja myöhemmin huomattava kauppapaikka. Vuonna 1777 siitä tuli Jaroslavlin lääniin kuuluneen kihlakunnan keskus. 1900-luvun alussa asukkaita oli noin 5 000 henkeä.
Vuonna 1941 kaupunki jäi Rybinskin vesivoimalan rakentamisen yhteydessä syntyneen Rybinskin tekojärven alle. Asukkaat siirrettiin etupäässä Rybinskiin, jossa nykyään toimii Mologan seudulle omistettu museo. Tekojärven pinnan ollessa matalalla veden alta paljastuu Mologan katuja, talojen perustuksia ja hautausmaan kiviä.
Aiheesta muualla

Mologan seudun museon sivu (venäjäksi)
Gorod Mologa i okrestnosti (venäjäksi)
Mologa - pamjat i bol (Arkistoitu – Internet Archive) (venäjäksi)
Musta Leski (sarjakuvahahmo)

Musta Leski (engl. Black Widow) on nimitys usealle eri Marvel-kustantamon sarjakuvissa esiintyvälle hahmolle.
Claire Voyant

Claire Voyant oli supervoimainen naispuolinen sankari, joka teki ensiesiintymisensä Mystic Comics -lehden numerossa 4 elokuussa 1940. Hän tappoi rikollisia ja toimitti näiden sielut paholaiselle. Tämä hahmo eroaa täysin Marvel Comicsin myöhemmissä sarjakuvissa esiintyvistä koodinimeä Musta Leski käytetyistä vakoojista.
Natalia Romanova / Natasha Romanoff

Natalia Alianovna Romanova / Natasha Romanoff oli ensimmäinen Mustan Lesken koodinimeä kantanut moderni Marvel Comicsin hahmo. Hahmon loivat Stan Lee, Don Rico ja Don Heck, ja teki ensiesiintymisensä Tales of Suspense -lehden numerossa 52 huhtikuussa 1964. Hahmo on ollut tekemisissä Marvel-universumin supersankariryhmien ja järjestöjen kanssa, kuten Kostajien, Puolustajien, YPKVV:n ja Ukonnuolten. Scarlett Johansson on näytellyt hahmoa elokuvissa Iron Man 2, The Avengers, Captain America: The Return of the First Avenger, Avengers: Age of Ultron, Captain America: Civil War, Avengers: Infinity War, Avengers: Endgame ja Black Widow.
Yelena Belova

Yelena Belova on toinen Mustan Lesken koodinimeä kantanut moderni Marvel Comicsin hahmo. Hahmo teki lyhyesti ensiesiintymisensä Inhumans -lehden numerossa 5 maaliskuussa 1999 ja esiintyi kokonaan samana Marvel Knightsin minisarjassa Black Widow. Hän esiintyi vuonna 2001 toisessa Black Widow -minisarjassa Natasha Romanoffin ja Daredevilin kanssa sekä seuraavana vuonna Marvel MAXin tekemässä aikuisille suunnatussa kolmiosaisessa tarinassa Black Widow: Pale Little Spider, joka kertoi hahmon menneisyydestä. Florence Pugh on näytellyt hahmoa elokuvissa Black Widow ja Thunderbolts*, sekä Disney+-sarjassa Hakweye.
Mästarcupen

Mästarcupen tai MästarCupen on Maarianhaminassa syksyllä pelattava vuosittainen jääkiekkoturnaus. Vuonna 2008 se järjestettiin jo kymmenennen kerran eli sitä pelattiin ensimmäisen kerran vuonna 1998. Vielä vuonna 1999 turnauksen nimi oli Lilla Mästarcupen. Tässä harjoitusturnauksessa on yleensä ollut pääsarjajoukkueita sekä Suomen että Ruotsin liigoista.
Mitalistit

| 0 | 1 | 2 | 3 |
| --- | --- | --- | --- |
| vuosi | mestari | hopeaa | pronssia |
| 2008 | Rögle BK | Leksands IF | Pelicans |
| 2007 | Jokerit | Luleå HF | Brynäs IF |
| 2006 | Mora | MoDo | JYP |
| 2005 | Leksands IF | HIFK | Färjestads BK |
| 2004 | HIFK | TPS | Djurgårdens IF |
| 2003 | HIFK | TPS | Färjestads BK |
| 2002 | Djurgårdens IF | HIFK | Färjestads BK |
| 2001 | Djurgårdens IF | HIFK | Tappara |
| 2000 | Jokerit | HV71 | Tappara |
| 1999 | TPS | AIK | Dukla Trencin |
1998: ?
Murros (lehti)

Murros on kuukausittain ilmestyvä sosialistinen aikakauslehti, jota julkaisee Sosialistiliitto. Lehti ilmestyi ensimmäisen kerran talvella 1995. Alkuvuosina Murros ilmestyi neljä kertaa vuodessa, mutta vuodesta 1999 lähtien lehti on ilmestynyt kerran kuukaudessa. Lehti on ilmestynyt tabloid-koossa tammikuusta 2000 lähtien.
Talvesta 1999 lähtien Murros on uutisoinut näkyvästi globaalin kapitalismin vastaisista protesteista ja lehteä avattiin liikkeen teoreettiselle keskustelulle.[lähde? ]11. syyskuuta 2001 New Yorkin terroristi-iskujen sekä Afganistanin ja Irakin sotien myötä ovat imperialismi ja sodanvastainen liike olleet lehdessä keskeisessä asemassa.
Murroksen toimittajat ovat kertoneet lehden roolin olevan vetää yhteen erilaiset protestit ja luoda tätä kautta eri kamppailuiden aktivistiverkon, jotka eivät välttämättä muuten kohtaisi:
Päätoimittajat

Juhani Lohikoski 1996–2008
Kaj Henriksson 2008–
Aiheesta muualla

Murroksen kotisivut (Arkistoitu – Internet Archive)
Murros (Arkistoitu – Internet Archive) Kulttuuri-, mielipide- ja tiedelehtien liitto Kultti ry
Mihály Iglói

Mihály Iglói (alun perin Ignácz Mihály, 5. syyskuuta 1908 – 4. tammikuuta 1998) oli unkarilainen juoksuvalmentaja. Iglói valmensi maailmanmaineeseen muun muassa 1950-luvun unkarilaiset keskimatkojen juoksijat Sándor Iharos, István Rózsavölgyi, László Tábori sekä 1960-luvun yhdysvaltalaiset Bob Schul ja Jim Beatty. Kaiken kaikkiaan Iglóin valmennettavat saavuttivat 49 maailmanennätystä.
Huippu-urheilijana 1930-luvun Unkarissa

Mihály Iglói oli 1930-luvulla Unkarin keskimatkojen maajoukkuejuoksija. Hän osallistui vuoden 1936 Berliinin olympialaisten 1500 metrille karsiutuen alkuerissä. Hän oli mukana elokuussa 1939 unkarilaisen MAC Clubin tehdessä 4x1500 metrillä maailmanennätyksen ajalla 15.55,4.
Valmentajana nostamassa unkarilaisia maailmanmaineeseen

Maailmansodan aikaan Mihály Iglói oli Unkarin armeijassa. Sodan jälkeen vuoteen 1950 mennessä hänestä tuli kommunistiseksi muuttuneen Unkarin armeijan urheiluseuran Budapestin Honvedin valmentaja.
Ensimmäiset maailmanennätykset hänen oppilaansa saavuttivat samassa lajissa kuin hän itse eli 4x1500 metrillä, kun kvartetti Garay, Béres, Rozsavolgyi ja Iharos teki uudet ennätykset peräkkäisinä vuosina 1953 ja 1954. Sen jälkeen ennätysten parannus tapahtui Iglóin valmennettavien omilla juoksuilla. Toukokuussa 1955 Sándor Iharos paransi belgialaisen Gaston Reiffin 3 000 metrin ennätystä aikaan 7.55,6. Vuoden 1955 loppuun mennessä Iharos oli ottanut nimiinsä 1 500 metrillä, 3 000 metrillä, kahdella maililla ja 5 000 metrillä. Näistä 2000 metrin ennätysselvennä kesti pisimpään eli kesään 1962, jolloin ranskalainen Michel Jazy rikkoi Iharoksen ennätysajan. László Tábori puolestaan alitti kolmantena miehenä maailmassa maililla neljän minuutin haamurajan. Kaikkiaan vuonna 1955 Iglóin suojatit saavuttivat yhdeksän ME:tä.
Vuonna 1956 eli Melbournen olympiavuonna ajateltiin, että Iglóin suojatit ottavat merkittävän osan keskimatkojen olympiamitaleista marras-joulukuussa 1956 pidettävissä yleisurheilutapahtumissa. Heinäkuussa 1956 Sándor Iharos teki 10 000 metrillä uuden ME:n. Igloin suojateille kävi kuitenkin toisin. Vain pari viikkoa ennen kisoja käynnistyi Unkarin kansannousu, jonka Neuvostoliiton miehitysjoukot pian ja verisesti tukahduttivat. Unkarin olympiaurheilijoille tilanne oli mieltä järkyttävä. Niinpä Sándor Iharos jäi pois kilpailuista ja kaksi muuta unkarilaistähteä István Rózsavölgyi ja László Tábori karsiutuivat loppukilpailuista.
Maanpakolaiseksi Yhdysvaltoihin

Hyvin monet unkarilaisurheilijat ja -valmentajat eivät palanneet kotimaahansa kommunistiseen Unkariin, vaan jäivät maanpakolaiseksi. Näin toimivat myös Mihály Iglói ja hänen valmennettavistaan László Tábori. He siirtyivät Yhdysvaltoihin. Mihály Iglói aloitti valmennustyön kalifornialaisessa Los Angeles Track Clubissa.
Samana aikaan Yhdysvalloissa oli nousemassa lahjakas keskimatkojen juoksijasukupolvi. Helmikuussa 1962 Iglóin valmennettava Jim Beatty alitti hallikisoissa ensimmäisenä neljä minuuttia. Myöhemmin Beatty juoksi ME:t 2 000 metrillä niin hallissa kuin ulkoradalla. Toinen valmennettava Bob Schul saavutti vuoden 1964 Tokion olympialaisissa 5 000 metrillä olympiakultaa. Niin Beatyn kuin Schulin huippuvaiheen urat jäivät kuitenkin varsin lyhyiksi johtuen loukkaantumisista. Muita nimekkäitä amerikkalaisia valmennettavia olivat Jim Grelle, Dyrol Burleson. Molemmat heistä olivat Tokion olympialaisten 1 500 metrin finaalissa saavuttamatta kuitenkaan aivan kärkisijoja.
Myöhemmin Iglói valmensi myös kalifornialaista Santa Monica Track Associationin urheilijoita. Hänen oleskelunsa Yhdysvalloissa oli vakiintunut 1960-luvun alussa. Niinpä hän sai maan kansalaisuuden vuonna 1963.
Iglóin maine huippuvalmentajana oli levinnyt 1960-luvun alussa hyvin laajalle. Niinpä keväällä 1962 Suomen Urheiluliitto kutsui hänet Suomeen Vierumäelle jakamaan oppejaan suomalaisille kestävyysjuoksijoille ja heidän valmentajilleen. Vierailu oli ajallisesti lyhyt, mutta antoi epäilemättä uusia ajatuksia sen ajan huippu-urheiluvalmennuksesta.
Vuonna 1970 Mihály Iglói siirtyi vielä Kreikkaan valmentajaksi, mutta yhtä näkyvää kansainvälistä menestystä hänen kreikkalaiset suojattinsa eivät enää saavuttaneet kuin unkarilaiset 1950-luvun ja yhdysvaltalaiset 1960-luvun valmennettavat.
Intervalliharjoittelun malli

Iglóin valmennussysteemi perustui täysin intervalleihin. Vedot olivat maltillisia. Nopean juoksun kyky säilyi koko ajan. Hänen valmennuksessaan vedot saattoivat olla hyvin lyhyitä; vain 200 metrin mittaisia, mutta toistoja oli useita pienin palautuksin 50–60 kertaa. Toki valmennukseen kuului koviakin vetoja. Iglóilla oli harjoittelun mottona: "Väsymystä ei voi välttää, se täytyy kestää."
Loppuvuodet

Kommunistinen hallinto Unkarissa kukistui vuodne 1990 aikana. Mihály Iglói päättikin palata kotimaahansa 84-vuotiaana vuonna 1993.
Mike Sexton

| Mike Sexton |
| --- | --- |
 Mike Sexton, 2019.
Henkilötiedot
Syntynyt: 22. syyskuuta 1947 
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  72
WPT-voitot:  1
EPT-voitot:  0
Turnausansiot (USD):  6 708 146
Päivitetty:  7. syyskuuta 2020
Mike Sexton (22. syyskuuta 1947 – 6. syyskuuta 2020) oli yhdysvaltalainen pokeriammattilainen, joka tunnettiin erityisesti World Poker Tourin televisiokommentaattorina.
Varhaiset vuodet

Sexton oli nuoruudessaan telinevoimistelija ja hän valmistui Ohion osavaltion yliopistosta (Ohio State University) pääaineenaan julkiset virkistysalueet. Hän pelasi pokeria ahkerasti jo collegessa samoin kuin bridgeä, jota hän myös opetti kursseilla Pohjois-Carolinassa.
Sexton liittyi Yhdysvaltain maavoimien 82. maahanlaskudivisioonaan vuonna 1970. Divisioona oli kuitenkin juuri palannut Vietnamista ja näin Sexton ei osallistunut sotatoimiin. Sotilasuran jälkeen Sexton työskenteli myyntiedustajana ja tanssinopettajana, kunnes aloitti pokeriammattilaisuuden vuonna 1977.
Vaikka Sexton pelasi usein turnauksia, hän ei koskaan pystynyt osallistumaan World Series of Pokerin tapahtumiin, sillä Sexton valmensi myös Little Leaguen baseballjoukkueita – näiden kahden aikataulut menivät päällekkäin. Vuonna 1985 Sexton muutti Nevadaan keskittyäkseen pokeriin täyspäiväisesti.
Pokeriura

World Series of Pokerissa Sexton voitti uransa ainoan rannekkeen toukokuussa 1989 $1,500 Seven-Card Stud Split -turnauksessa. Sextonilla oli WSOP:sta lukuisia rahasijoja - 43 rahasijallaan hän jakaa vuoden 2007 WSOP:n jälkeen kaikkien aikojen tilastossa kahdeksatta tilaa. WSOP:n pääturnauksessa hän oli parhaimmillaan kahdestoista (vuonna 2000).
Vuonna 2003 Sexton voitti Pariisissa Euroopan kaksinpelimestaruuden (European Heads Up Championships). Kisan ykköspalkinto oli 65 000 euroa. Kesäkuussa 2006 Las Vegasissa hän otti miljoonan dollarin arvoisen voiton WSOP Tournament of Champions no limit texas hold 'em -turnauksessa. Kisan kakkonen oli Daniel Negreanu ja kolmas Mike Matusow.
Sexton tunnettiin kuitenkin parhaiten muusta työstään pokerin parissa; World Poker Tourin pääkommentaattorina ja PartyPoker.com:n, yhden maailman suurimmista nettipokerihuoneista, edustajana. Sexton oli myös yksi Tournament of Champions of Poker -turnauksen perustajista (Sextonin vuonna 2006 voittaman kisan edeltäjä). Hän myös kirjoitti artikkeleita Card Player ja Gambling Times -lehtiin. Sextonin uraa kunnioitettiin kun hänet valittiin Poker Hall of Fameen lokakuussa 2009
Syyskuussa 2020 Sextonin pokeriuran turnauspalkkiot ylittivät 6,7 miljoonaa dollaria.
Sexton kuoli 6. syyskuuta 2020 eturauhassyöpään.
Aiheesta muualla

Mike Sexton The Hendon Mob Poker Databasessa (englanniksi)
PokerPages.com:n profiili (Arkistoitu – Internet Archive)
Molodtsovin aakkoset

Komin kirjaimisto vuonna 1926 ilmestyneestä Šondi jugör -aapiskirjasta.
Molodtsovin aakkoset on komilaisen kielitieteilijän Vasili Molodtsovin vuonna 1918 luoma kirjoitusjärjestelmä, jota käytettiin komin- ja komipermjakinkielisen kirjallisuuden julkaisemiseen vuodesta 1920 lähtien. Se perustuu kyrilliseen kirjaimistoon, jonka merkkejä on muunneltu erilaisten ”häntien” (komiksi böž) avulla. Ylöspäin suuntautuvat hännät osoittavat palataalisia konsonantteja, alaspäin suuntautuvat affrikaattoja. Aakkostoon kuului myös latinalaisesta kirjaimistosta lainattuja merkkejä. Venäjän äänteitä osoittavat ф, х ja ц liitettiin kirjaimistoon 1920-luvun lopussa.
Molodtsovin aakkosto soveltui hyvin komin äännerakenteen merkitsemiseen, mutta kirjapainoteknisesti sen käyttö oli hankalaa. Myöhemmin sitä syytettiin nationalistiseksi. Kirjaimisto korvattiin vuosina 1930–1932 latinalaisella, mutta Komissa sitä käytettiin uudelleen vuosina 1936–1938. Vuonna 1938 komit ja komipermjakit siirtyivät venäjän aakkostoon pohjautuvaan kirjoitusjärjestelmään, johon on lisätty kirjaimet і ja ӧ.
Unicode-tuki

Molodtsovin aakkostoon kuuluvat kirjaimet sisältyvät kaikki Unicodeen. Cyrillic-osio (0400–04FF) sisältää kirjaimet а, б, в, г, е, ж, і, ј, к, л, м, н, о, п, р, с, т, у, ф, х, ц, ч, ш, щ ja ы. Loput kirjaimet ԁ, ԃ, җ, ԅ, ԇ, ԉ, ԋ, ӧ, ԍ ja ԏ sisältyvät Cyrillic Supplementary -osioon (0500–052F).
Aiheesta muualla

Molodtsovski alfavit komi-zyrjanskogo jazyka (Arkistoitu – Internet Archive) (venäjäksi)
Monipuoluejärjestelmä

Monipuoluejärjestelmä on puoluejärjestelmä, jossa monta puoluetta kilpailee äänestäjien äänistä. Monipuoluejärjestelmää pidetään demokratian lähtökohtana.
Monipuoluejärjestelmälle vastakkaisia ovat yksipuoluejärjestelmä, jossa on yksi sallittu puolue, ja puolueettomat järjestelmät, joissa puolueet ovat yleensä kiellettyjä ja ehdokkaat valitaan jollain muulla perusteella.
Vaalijärjestelmästä riippuu millaiseksi puolueiden määrä ja kannatus kehittyy. Suhteellinen vaalitapa suosii monia puolueita, joiden on muodostettava koalitiohallituksia turvatakseen parlamentin kannatuksen, kun taas enemmistövaali johtaa usein kaksipuoluejärjestelmään, jossa valta vaihtelee kahden suurimman puolueen välillä.
Monipuoluejärjestelmässä voi tietyissä tapauksissa muodostua tilanne, jossa on yksi vahva hallituspuolue ja sille muodollinen, yleensä vähemmistöön jäävä oppositiopuolue, joka ei ajoittain valtaan päästessäkään juurikaan pysty muuttamaan instituutioita tai politiikan perusteita, mutta luo vaikutelman kaksipuoluejärjestelmästä ja valinnan mahdollisuudesta tuottamatta poliittista riskiä esimerkiksi talouspolitiikalle ja investoinneille.
Napolin kieli

| Napoli |
| --- | --- |
 Napolin puhuma-alue violetilla
Oma nimi:  napulitano
Tiedot
Alue:  Abruzzo, Apulia, Basilicata, Calabria, Campania, Latium, Marche, Molise
Puhujia:  5,7 miljoonaa
Kielitieteellinen luokitus
Kielikunta:  Indoeurooppalaiset kielet
Kieliryhmä:  Romaaniset kielet
Kielikoodit
ISO 639-2:  nap
ISO 639-3:  nap
 Ohje 
Napolin kieli (napulitano) on eteläisessä Italiassa puhuttava romaaninen kieli. Se on saanut nimensä Napolin kuningaskunnan mukaan, jonka alue kattoi lähes kokonaan kielen nykyisen puhumisalueen.
Käännös suomeksi
Nadim Sawalha

Nadim Sawalha (arab. نديم صوالحة‎; s. 1935) on jordanialaissyntyinen, Britanniassa uransa luonut näyttelijä. Hänellä on ollut useita televisio- ja elokuvarooleja; viimeksi mainittuja muiden muassa James Bond -elokuvissa 007 rakastettuni (1977) ja 007 vaaran vyöhykkeellä (1987).
Sawalhan tyttäret Julia ja Nadia ovat kumpainenkin seuranneet isänsä jalanjälkiä näyttelijöinä.
Aiheesta muualla

Nadim Sawalha Internet Movie Databasessa. (englanniksi)
Mount Akutan

| Mount Akutan |
| --- | --- |
 Mount Akutanin huippu vuonna 1994.
Korkeus:  1 303 m
Prominenssi:  1 303 m
Sijaintitiedot
 Mount Akutan
 Koordinaatit: 54°07′N, 165°59′W 
Sijainti:  Akutan Island, Aleutit, Alaska, Yhdysvallat
Geologia
Tyyppi:  kerrostulivuori
Purkautunut viimeksi:  1992
Mount Akutan on kerrostulivuori Akutanin saarella Aleuttien saaristossa Alaskassa, Yhdysvalloissa. Se on 1 303 metriä korkea. Tulivuoren kaldera on noin kaksi kilometriä halkaisijaltaan, ja sen syvyys vaihtelee 60 ja 365 metrin välillä. Kaldera muodostui purkauksessa noin 1600 vuotta sitten. Mount Akutan purkautui viimeksi vuonna 1992.
Vuoden 1988 purkaus.
Akutanin kaupunki sijaitsee 13 kilometriä tulivuoresta itään.
Natalja Žukova

| Natalja Žukova> Henkilötiedot |
| --- | --- |
Koko nimi:  Natalja Sergejevna Žukova
Syntynyt: 19. heinäkuuta 1992 (ikä 32) Kazan, Venäjä
Uran tiedot
Pituus:  168 cm
Laji:  maastohiihto 
Maailmancup
Kaudet:  2013-
Paras sijoitus:  8
Voitot:  0
Palkintokorokkeella:  0
 Tietolaatikko päivitetty 1. joulukuuta 2014 
Natalja Sergejevna Žukova (ven. Наталья Сергеевна Жукова; s. 19. heinäkuuta 1992 Kazan) on venäläinen maastohiihtäjä. Žukova debytoi maastohiihdon maailmancupissa helmikuussa 2013 Sotšissa saavuttaen heti ensimmäiset pisteensä ollen kymmenes. Žukovan paras sijoitus maailmancupissa on tammikuulta 2014 Szklarska Poreban 10 kilometrin perinteisen hiihtotavan kilpailun kahdeksas sija. Hän osallistui myös vuoden 2014 talviolympialaisiin kotimaassaan Sotšissa. Olympialaisissa Žukovan paras sijoitus oli seitsemäs 10 kilometrin perinteisen kilpailussa. Falunin MM-kilpailuissa 2015 hän oli 15 kilometrin yhdistelmäkilpailussa kolmastoista. Žukova oli mukana myös vuoden 2013 MM-kisoissa Val di Fiemmessä.
Käännös suomeksi